CELEX: 32010R1032
Language: da
Date: 2010-11-15 00:00:00
Title: Rådets forordning (EU) nr. 1032/2010 af 15. november 2010 om ændring af forordning (EF) nr. 174/2005 om indførelse af restriktioner for levering af bistand i tilknytning til militære aktiviteter til Côte-d'Ivoire

16.11.2010   
            
            
               DA
            
            
               Den Europæiske Unions Tidende
            
            
               L 298/1
            
         RÅDETS FORORDNING (EU) Nr. 1032/2010
   af 15. november 2010
   om ændring af forordning (EF) nr. 174/2005 om indførelse af restriktioner for levering af bistand i tilknytning til militære aktiviteter til Côte-d'Ivoire
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215,
   under henvisning til Rådets afgørelse 2010/656/FUSP af 29. oktober 2010 om forlængelse af de restriktive foranstaltninger over for Côte d'Ivoire (1),
   under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
   ud fra følgende betragtninger:
   
               (1)
            
            
               Rådets forordning (EF) nr. 174/2005 af 31. januar 2005 om indførelse af restriktioner for levering af bistand i tilknytning til militære aktiviteter til Côte d'Ivoire (2) indeholder en række forbud mod eksport af udstyr, som kan anvendes til intern undertrykkelse, og levering af visse former for teknisk bistand, finansiering eller finansiel bistand. Disse restriktioner blev indført i overensstemmelse med Rådets fælles holdning 2004/852/FUSP af 13. december 2004 om restriktive foranstaltninger over for Côte d'Ivoire (3).
            
         
               (2)
            
            
               I betragtning af De Forenede Nationers Sikkerhedsråds resolution 1946 (2010) af 15. oktober 2010 og afgørelse 2010/656/FUSP er det nødvendigt at ændre forordning (EF) nr. 174/2005 for at tillade eksport af udstyr, der ikke er bestemt til at dræbe, så vel som udstyr, der ikke er bestemt til at dræbe, men som kan anvendes til intern undertrykkelse, som alene skal sætte de ivorianske sikkerhedsstyrker i stand til at nøjes med at foretage en magtudøvelse, der er hensigtsmæssig og af et rimeligt omfang for at opretholde den offentlige orden, samt levering af teknisk bistand, finansiering og finansiel bistand i tilknytning hertil.
            
         
               (3)
            
            
               Listen over udstyr, der kan anvendes til intern undertrykkelse, bør ajourføres på grundlag af ekspertudtalelser og under hensyntagen til Rådets forordning (EF) nr. 1236/2005 af 27. juni 2005 om handel med visse varer, der kan anvendes til henrettelse, tortur eller anden grusom, umenneskelig eller nedværdigende behandling eller straf (4).
            
         
               (4)
            
            
               Det er hensigtsmæssigt at ajourføre artiklen om Unionens jurisdiktion i lyset af den seneste praksis for affattelse heraf.
            
         
               (5)
            
            
               Forordning (EF) nr. 174/2005 bør ændres i overensstemmelse hermed —
            
         VEDTAGET DENNE FORORDNING:
   Artikel 1
   I forordning (EF) nr. 174/2005 foretages følgende ændringer:
   
               1)
            
            
               Artikel 4, stk. 1, affattes således:
               »1.   Uanset artikel 2 finder de forbud, der er omhandlet deri, ikke anvendelse på
               
                           a)
                        
                        
                           ydelse af teknisk bistand, finansiering og finansiel bistand i tilknytning til våben og beslægtet materiel, når sådan bistand eller sådanne tjenester udelukkende er bestemt til støtte og brug for De Forenede Nationers operation i Côte d'Ivoire og de franske styrker, der støtter den
                        
                     
                           b)
                        
                        
                           ydelse af teknisk bistand i tilknytning til militært udstyr, der ikke er bestemt til at dræbe, men udelukkende er til humanitær brug eller beskyttelsesbrug, herunder udstyr bestemt for krisestyringsoperationer under EU, FN, Den Afrikanske Union og Det Økonomiske Fællesskab af Vestafrikanske Stater (Ecowas), når sådanne aktiviteter også er forhåndsgodkendt af Sanktionskomitéen
                        
                     
                           c)
                        
                        
                           ydelse af finansiering eller finansiel bistand i tilknytning til militært udstyr, der ikke er bestemt til at dræbe, men udelukkende er til humanitær brug eller beskyttelsesbrug, herunder udstyr bestemt for krisestyringsoperationer under EU, FN, Den Afrikanske Union og Ecowas
                        
                     
                           d)
                        
                        
                           ydelse af teknisk bistand i tilknytning til våben og beslægtet materiel, der udelukkende er bestemt til støtte og brug for omstruktureringen af forsvars- og sikkerhedsstyrker i overensstemmelse med punkt 3, litra f), i Linas-Marcoussis-aftalen, når sådanne aktiviteter også er forhåndsgodkendt af Sanktionskomitéen
                        
                     
                           e)
                        
                        
                           ydelse af finansiering eller finansiel bistand i tilknytning til våben og beslægtet materiel, der udelukkende er bestemt til støtte og brug for omstruktureringen af forsvars- og sikkerhedsstyrker i overensstemmelse med punkt 3, litra f), i Linas-Marcoussis-aftalen
                        
                     
                           f)
                        
                        
                           salg eller leverancer, som midlertidigt overføres eller eksporteres til Côte d'Ivoire til styrkerne i en stat, som opererer i overensstemmelse med folkeretten udelukkende og direkte for at lette evakueringen af sine egne statsborgere og statsborgere, som den har et konsulært ansvar over for i Côte d'Ivoire, når sådanne aktiviteter også på forhånd er blevet anmeldt til Sanktionskomitéen.
                        
                     
                           g)
                        
                        
                           ydelse af teknisk bistand, finansiering eller finansiel bistand i tilknytning til militært udstyr, der ikke er bestemt til at dræbe, men udelukkende skal sætte de ivorianske sikkerhedsstyrker i stand til at nøjes med at foretage en magtudøvelse, der er hensigtsmæssig og af et rimeligt omfang for at opretholde den offentlige orden.«.
                        
                     
         
               2)
            
            
               Følgende artikel indsættes:
               »Artikel 4a
               1.   Uanset artikel 3 kan den kompetente myndighed, som opført i bilag II, i den medlemsstat, hvor eksportøren eller tjenesteudbyderen er etableret, på betingelser, som myndigheden skønner passende, tillade salg, levering, overførsel eller eksport af udstyr, som ikke er bestemt til at dræbe, og som er opført i bilag I, eller levering af teknisk bistand, finansiering eller finansiel bistand i tilknytning til sådant udstyr, når den har fastslået, at det pågældende udstyr alene skal sætte de ivorianske sikkerhedsstyrker i stand til udelukkende at foretage magtudøvelse, der er hensigtsmæssig og af et rimeligt omfang for at opretholde den offentlige orden.
               2.   Den pågældende medlemsstat underretter de øvrige medlemsstater og Kommissionen om alle tilladelser, der gives i henhold til stk. 1.
               3.   Der gives ingen tilladelser til aktiviteter, som allerede har fundet sted.«.
            
         
               3)
            
            
               Artikel 9 affattes således:
               »Artikel 9
               Denne forordning anvendes:
               
                           a)
                        
                        
                           på Unionens område, herunder dens luftrum
                        
                     
                           b)
                        
                        
                           om bord på fly og skibe under en medlemsstats jurisdiktion
                        
                     
                           c)
                        
                        
                           på alle personer inden for eller uden for Unionens område, som er statsborgere i en medlemsstat
                        
                     
                           d)
                        
                        
                           på alle juridiske personer, enheder og organer, der er oprettet eller stiftet i henhold til en medlemsstats lovgivning
                        
                     
                           e)
                        
                        
                           på alle juridiske personer, enheder og organer med hensyn til de forretninger, de driver helt eller delvis inden for Unionen.«.
                        
                     
         
               4)
            
            
               Bilag I erstattes af teksten i bilaget til denne forordning.
            
         
               5)
            
            
               Titlen i bilag II affattes således:
            
         Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   Den anvendes fra den 29. oktober 2010.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. november 2010.
      
         
            På Rådets vegne
         
         S. VANACKERE
         
            Formand
         
      
   
   
      (1)  EUT L 285 af 30.10.2010, s. 28.
   
      (2)  EUT L 29 af 2.2.2005, s. 5.
   
      (3)  EUT L 368 af 15.12.2004, s. 50.
   
      (4)  EUT L 200 af 30.7.2005, s. 1.
   
      BILAG
      
         
            »BILAG I
            
               Liste over udstyr, der kan anvendes til intern undertrykkelse, jf. artikel 3 og 4a
            
            
                        1.
                     
                     
                        Følgende skydevåben, ammunition og tilbehør hertil:
                        
                                    1.1.
                                 
                                 
                                    Skydevåben, der ikke er underlagt ML 1 og ML 2 i Den Europæiske Unions fælles liste over militært udstyr (1) (»EU's fælles liste over militært udstyr«).
                                 
                              
                                    1.2.
                                 
                                 
                                    Ammunition, der er specielt konstrueret til skydevåben nævnt i 1.1, og specielt konstruerede komponenter hertil
                                 
                              
                                    1.3.
                                 
                                 
                                    Sigteanordninger, der ikke er underlagt EU's fælles liste over militært udstyr.
                                 
                              
                  
                        2.
                     
                     
                        Bomber og håndgranater, der ikke er underlagt EU's fælles liste over militært udstyr.
                     
                  
                        3.
                     
                     
                        Følgende køretøjer:
                        
                                    3.1.
                                 
                                 
                                    Køretøjer udstyret med vandkanoner, der er specielt konstrueret eller modificeret med henblik på bekæmpelse af optøjer
                                 
                              
                                    3.2.
                                 
                                 
                                    Køretøjer, der er specielt konstrueret eller modificeret til at blive elektrificeret for at afvise angribere
                                 
                              
                                    3.3.
                                 
                                 
                                    Køretøjer, der er specielt konstrueret eller modificeret til at fjerne barrikader, herunder entreprenørudstyr med ballistisk beskyttelse
                                 
                              
                                    3.4.
                                 
                                 
                                    Køretøjer, der er specielt konstrueret til transport eller overførsel af fængslede personer og/eller fanger
                                 
                              
                                    3.5.
                                 
                                 
                                    Køretøjer, der er specielt konstrueret til at indsætte mobile barrierer
                                 
                              
                                    3.6.
                                 
                                 
                                    Komponenter til de køretøjer, der er nævnt i 3.1 - 3.5, og som er specielt konstrueret med henblik på bekæmpelse af optøjer.
                                    
                                                
                                                   Note 1
                                                
                                             
                                             
                                                Dette punkt omfatter ikke køretøjer, der er specielt konstrueret til brandslukning.
                                             
                                          
                                                
                                                   Note 2
                                                
                                             
                                             
                                                Under punkt 3.5 forstås ved udtrykket »køretøjer« også påhængsvogne.
                                             
                                          
                              
                  
                        4.
                     
                     
                        Følgende sprængstoffer og beslægtet udstyr:
                        
                                    4.1.
                                 
                                 
                                    Udstyr og anordninger specielt konstrueret til at iværksætte eksplosioner med elektriske eller ikke-elektriske midler, herunder tændapparater, detonatorer, sprængkapsler, boostere og detonationslunter, og specielt konstruerede komponenter hertil, bortset fra dem, der er specielt konstrueret til specifik handelsbrug, der består i styring eller betjening ved hjælp af sprængstof af andet udstyr eller anordninger, hvis funktion ikke er at fremkalde eksplosioner (f.eks. air bag-pumper i biler, elektriske overspændingssikringer i sprinklerudløser)
                                 
                              
                                    4.2.
                                 
                                 
                                    Lineære sprængskæreladninger, som ikke er underlagt EU's fælles liste over militært udstyr
                                 
                              
                                    4.3.
                                 
                                 
                                    Følgende andre sprængladninger, som ikke er underlagt EU's fælles liste over militært udstyr, og beslægtede stoffer:
                                    
                                                a.
                                             
                                             
                                                amatol
                                             
                                          
                                                b.
                                             
                                             
                                                nitrocellulose (indeholdende mere end 12,5 % nitrogen)
                                             
                                          
                                                c.
                                             
                                             
                                                nitroglycol
                                             
                                          
                                                d.
                                             
                                             
                                                pentaerythritoltetranitrat (PETN)
                                             
                                          
                                                e.
                                             
                                             
                                                picrylchlorid
                                             
                                          
                                                f.
                                             
                                             
                                                2,4,6-trinitrotoluen (TNT).
                                             
                                          
                              
                  
                        5.
                     
                     
                        Følgende beskyttelsesudstyr, som ikke er underlagt ML 13 i EU's fælles liste over militært udstyr:
                        
                                    5.1.
                                 
                                 
                                    Armerede beskyttelsesdragter, der giver ballistisk beskyttelse og/eller beskyttelse mod knivoverfald
                                 
                              
                                    5.2.
                                 
                                 
                                    Hjelme, der giver ballistisk beskyttelse og/eller beskyttelse mod fragmentationsbomber, hjelme til brug under optøjer, skjolde til brug under optøjer og ballistiske skjolde.
                                    
                                                
                                                   Note
                                                
                                             
                                             
                                                Dette punkt omfatter ikke:
                                                
                                                            —
                                                         
                                                         
                                                            
                                                               udstyr specielt konstrueret til sportsaktiviteter
                                                            
                                                         
                                                      
                                                            —
                                                         
                                                         
                                                            
                                                               udstyr specielt konstrueret med henblik på kravene til sikkerhed på arbejdspladsen.
                                                            
                                                         
                                                      
                                          
                              
                  
                        6.
                     
                     
                        Simulatorer, bortset fra dem, der er underlagt ML 14 i EU's fælles liste over militært udstyr, til træning i anvendelsen af skydevåben og specielt udformet software hertil.
                     
                  
                        7.
                     
                     
                        Natoptagelses- og termalt afbildningsudstyr og billedforstærkerrør, bortset fra det, der er underlagt EU's fælles liste over militært udstyr.
                     
                  
                        8.
                     
                     
                        Barberbladspigtråd.
                     
                  
                        9.
                     
                     
                        Militærknive, kampknive og bajonetter med en bladlængde på mere end 10 cm.
                     
                  
                        10.
                     
                     
                        Produktionsudstyr specielt konstrueret til de emner, der er nævnt i denne liste.
                     
                  
                        11.
                     
                     
                        Speciel teknologi til udvikling, produktion eller anvendelse af de emner, der er nævnt i denne liste.«.
                     
                  
      
      
         (1)  EUT C 69 af 18.3.2010, s. 19.